Mette Gjerskov (S), 2007-05-15:
Det vil jeg gerne takke ministeren for.
Så vil jeg, når vi nu taler om ernæring og om fedmeproblemet generelt, høre, om ministeren har kunnet se nogen effekt af den her afgiftslettelse, der var på sodavand i forbindelse med finanslovforhandlingerne, om det har haft nogen betydning for danskernes sundhed, for danskernes forbrug af sodavand, og om det også er noget, som indgår i baggrunden for sådan nogle kampagner her.
For på den ene side laver man jo kampagner om, at man skal spise sundt, og på den anden side laver man afgiftslettelser for sodavand.
Skatteministeriet har formentlig fulgt med i det, så der kan vi finde tallene, og dem vil vi gerne sende over.
Hermed sluttede spørgsmålet.
Spm. nr. US 131
Jeg forstår det ikke helt.
Så vidt jeg hører, synes man på den ene side, at kampagner er godt, og på den anden side skal der findes på noget andet.
Her er der endelig en kampagne, som fanger danskerne, hvor de har fået øjnene op for, at der altså er et kostråd, som man skulle tage at følge.
Derfor er det meget afgørende for mig, at vi rent faktisk fortsætter med den kampagne måske i en justeret udgave, som kan være bedre til at få danskerne til rent faktisk at spise det – for nu ved de det da i det mindste.
Så jeg synes, det er lidt uklart, hvad ministeren mener.
Og jeg er enig i, at ifølge de evalueringer, jeg har set indtil nu, virker »6 om dagen«-kampagnen godt.
Det, man så må se på, er, om man kan få endnu mere ud af at køre videre, om den skal køres ud på en anden måde.
Hvad med Kostkompasset – skal vi også køre i den retning, eller skal vi sætte gang i noget helt andet?
Det er vi i gang med at kigge på, og jeg vil gerne sende et papir over, så snart vi har en endelig stillingtagen til, hvad der skal ske med den.
Så vil man selvfølgelig blive orienteret.
Vi ser på det.
Men igen: Jeg betragter kampagner som en del af de mange, mange, mange andre tiltag, som vi har i gang her og nu.
Jeg er jo meget optaget af ernæringssituationen i Danmark, at vi har en fedmeepidemi foran os, og at vi bliver nødt til at forholde os til det.
Men desværre handler danskerne så ikke helt efter de gode råd endnu.
Samtidig kan jeg forstå, at der ikke er finansiering til kampagnen næste år, at den slutter her ved årsskiftet.
Derfor vil jeg høre ministeren, hvad planerne fremover er med kampagnen »6 om dagen«.
Jeg har også hørt, at den her »6 om dagen« har været en succes, og at budskabet er gået igennem.
Jeg kan ikke sige helt konkret, hvad finansieringsplanerne er, men jeg kan bagefter sende et stykke papir over og nøjagtig sige, hvordan det ser ud med det.
Generelt vil jeg sige om kampagner, at vi også har lanceret det, der hedder Kostkompasset, og vi er også ved at evaluere, hvordan det er gået igennem.
Man må sige, at der er meget information til forbrugerne i dag, og jeg tror, vi skal tænke meget utraditionelt i fremtiden, når vi skal planlægge kampagner.
Vi skal også se, hvordan vi mere bredt kan nå forbrugerne.
Der tror jeg, at tilgængelighed til de sunde fødevarer overalt, hvor man færdes i hverdagen, er et område, hvor vi virkelig skal sætte ind og supplere med kampagner i fremtiden.
Men vi i ministeriet vil gerne sende et papir over på, hvordan finansieringen helt nøjagtig ser ud med hensyn til det.